**Vilniaus „Akropolyje“ atidaryta didžiausia Baltijos šalyse „Zara Home“: nauja apsipirkimo patirtis**

**Vilniaus „Akropolyje“ atidaryta didžiausia Baltijos šalyse „Zara Home“ parduotuvė. Daugiau nei 600 kv. metrų ploto erdvė įrengta pagal naujausią prekių ženklo koncepciją. Pirmoji Lietuvoje naujo koncepto „Zara Home“ kviečia lankytojus pasinerti į skirtingas gyvenamosios erdvės zonas ir atrasti įkvėpimą kiekvieniems namams – nuo virtuvės iki vaikų kambario.**

„Vilniaus „Akropolio“ lankytojams „Zara Home“ pažįstama jau dešimtmetį – pirmoji šio ženklo parduotuvė Baltijos šalyse čia atidaryta 2015 metais. Per tą laiką ji tapo vienu populiariausių pasirinkimų stilingai ir jaukiai namų aplinkai kurti. Dabar kviečiame atrasti dar modernesnę, funkcionalesnę ir estetiškai išskirtinę parduotuvę – didžiausią Baltijos regione“, – sako Paulius Pocius, prekybos ir pramogų centro „Akropolis“ rinkodaros vadovas.

Naujoji koncepcija leidžia lankytojams patirti „Zara Home“ kolekcijas tarsi vaikštant po realius namus: natūralaus mūro ir švelnios medienos interjeras kviečia į jaukią svetainę, šiuolaikišką virtuvę, ramią miegamojo zoną, kūdikių ir vaikų erdves bei vonios kambario pasaulį.

Čia lankytojai ras tekstilės, indų ir stiklo kolekcijas, taip pat baldų ir kitų interjero detalių. Parduotuvės centre įrengta speciali vonios ir kosmetikos zona, kurioje pristatoma ir namų parfumerijos linija.

„Naujoji „Zara Home“ parduotuvė Vilniuje – žingsnis į naują klientų patirties lygį. Džiaugiamės galėdami pristatyti erdvę, kurioje kiekvienas lankytojas ras įkvėpimo savo namams“, – teigia Rimantas Perveneckas, parduotuvę atidariusios „Aprangos“ grupės generalinis direktorius.

Nauja „Zara Home“ parduotuvė išdėstyta didesniame nei 600 kv. metrų plote. Jos interjeras išsiskiria šiltomis, organiškomis medžiagomis ir neutralių tonų palete. Parduotuvė įrengta pagal naują „Zara Home“ koncepciją, kur integruotos pažangiausios technologijos, leidžiančios lengvai sujungti fizinį ir internetinį apsipirkimą.

Neseniai baigtas ir Vilniaus „Akropolio“ antro aukšto atnaujinimas, į kurį „Akropolis Group“ investavo beveik 8 mln. eurų. Vasaros pradžioje lankytojus pasitiko prekybos ir pramogų centre duris atvėrusi „New Yorker“ parduotuvė, taip pat atidaryti restoranai „9 drakonai“ ir „KFC“. Šeimas į Vilniaus „Akropolį“ kviečia aktyvaus laisvalaikio ir pramogų parkas „MaryMaris“ – čia lankytojų laukia batutai, karstymuisi skirti labirintai, čiuožyklos, kitos atrakcijos, gimtadienių kambariai ir restoranas.

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.*

***Daugiau informacijos:***

*Aistė Jankūnaitė*

*+370 614 55468 /* *aiste@ideaprima.lt*

*„Akropolis Group“ atstovė žiniasklaidai*

*IDEA PRIMA Projektų direktorė*